في أول خروج إعلامي ليه منذ منع شريطه “الزين اللي فيك”،قال نبيل عيوش “في مواجهة بلال مرميد” على راديو ميدي1 بأنه ما توصلش لحد الآن بشي ورقة كاتخبرو بالمنع و بأن القرار قراه بحال الناس في بلاغ وقعو مصطفى الخلفي.نبيل عيوش اللي كان متوتر فحوارو مع مرميد،صرح بأن مدير السي سي إم صارم الفاسي قاليه بأنه ماشي هو مول قرار المنع و هو ما يؤكد بأن هذا الأخير متجاوز.في المواجهة،سول مرميد المخرج عيوش على اللقطة ذات الطبيعة البورنوغرافية اللي شافوها المغاربة في الانترنيت،و نبيل عيوش ما كانتش عندو إجابة واضحة و بقى كايراوغ في الكلام. دابا من بعد هاد الحلقة،الوضع ديال مدير المركز السينمائي خايب لأنه كايبان على عكس السلف ديالو الصايل،غير مؤثر و الأمور كاتتجاوزو.الاكبر من هادشي كامل هو أن المنع كيف قاليه بلال مرميد جعل الفيلم ينجح،و هاهي الممثلة ديالو لبنى أبيضار رشحوها لجائزة أفضل ممثلة في ليلة “السيزار” فباريس.إيوا شفتيو المنع آش كايدير؟ رابط الحلقة 
فضيحة:نبيل عيوش لم يتوصل لحد اليوم بإشعار منع الزين اللي فيك